У гродзенскай галерэі Тызенгаўза працуе выстаўка пад назвай “Настроі”. Яе аўтары — маладыя мінскія мастачкі Таццяна Грыневіч і Ганна Сілівончык, якія яшчэ раз даказалі: выдзяленне своеасаблівага “жаночага погляду” ў мастацтве мае важкія падставы. Выстаўка ж іх работ настолькі незвычайная, што натуральным жаданнем было пашырыць межы творчасці гэтых мінчанак да... маніфесту “жаночай лініі” ў сучасным беларускім мастацтве.